RANTASALMEN URHEILIJAT
TOIMINTAKÄSIKIRJA 2024

Hiihtojaosto						

SISÄLTÖ

1. JOHDANTO…………………………………………………………………………….	  4

2. TOIMINTA-AJATUS, VISIO JA STRATEGIA………………………………………	  5
    2.1 Toiminta-ajatus……………………………………………………………………. 	  5
    2.2 Seuran visio 2024…………………………………………………………………	  5
    2.3 Hiihdon visio 2024…………………………………………………………………	  5
    2.4 Strategiset valinnat ja tavoitteet vision 2024 saavuttamiseksi……………….	  5
    2.5 Hiihdon toimintatavat ja tavoitteet……………………………………………….	  6

3. SEURAN JA HIIHTOJAOSTON ORGANISAATIORAKENNE JA TYÖNJAKO..           6
   3.1 Organisaatiorakenne………………………………………………………………	  6
   3.2 Johtokunta…………………………………………………………………………..	  7   
   3.3 Hiihtojaosto…………………………………………………………………………	  7
   3.4 Hiihtojaoston tehtävien kuvaukset……………………………………………….	  7
   3.4.1 Puheenjohtaja……………………………………………………………………	  7
   3.4.2 Varapuheenjohtaja……………………………………………………………….	  8
   3.4.3 Sihteeri……………………………………………………………………………	  8
   3.4.4 Kilpailuvastaava………………………………………………………………….	  8
   3.4.5 Valmennusvastaava…………………………………………………………….	  8
   3.4.6 Tiedotusvastaavat……………………………………………………………….	  8
   3.4.7 Talkoovastaava………………………………………………………………….	  8
   3.4.8 Harjupirtin kanttiinivastaava……………………………………………………        	  8
   3.4.9 Harjupirtin isäntä………………………………………………………………..            8

4. TOIMINNAN SUUNNITTELU JA TALOUS…………………………………………           9
    4.1 Toimintasuunnitelma ja talousarvio…………………………………………….	  9
    4.2 Toiminta- ja taloussuunnitelma…………………………………………………	  9
    4.3 Toimintakertomus ja tilinpäätös…………………………………………………	  9
    4.4 Jäsenet ja jäsenrekisteri………………………………………………………….	  9
    4.5 Hiihtojaoston talouden perusteet……………………………………………….	10
    4.6 Palkat, palkkiot ja kulukorvaukset………………………………………………	10
    4.7 Valmennustuet……………………………………………………………………	10
    4.8 Seura-asut……………………………………………………………………..	10

5. URHEILU- JA LIIKUNTATOIMINNAN PERIAATTEET HIIHDOSSA…………             10
    5.1 Nuorisotoiminta…………………………………………………………………	11
    5.1.1 Alle 11-vuotiaiden lasten harjoitustoiminta………………………………...	11
    5.1.2 Talvikauden toiminta………………………………………………………… 	11
    5.1.3 Kesäkauden toiminta…………………………………………………………	11
    5.1.4 Ohjattujen harjoitusten ulkopuolinen toiminta……………………………..	11
    5.1.5 Hiihtokoulujen sisällöt…..…………………………………………………….           12
    5.1.6 Ohjaajien tehtävät ja palkkiot…………………………………………………	12
    5.1.7 Lasten ja nuorten valmennuksen periaatteet ja sisältö……………………	12
    5.2 Kilpaurheilu……………………………………………………………………….	12
    5.3 Harrastustoiminta…………………………………………………………………	13

6. KILPAILUTOIMINTA………………………………………………………………….         13
    6.1 Hiihdon kilpailutoiminta…………………………………………………………..	13
    6.1.1 Yksittäisen kilpailun järjestäminen…………………………………………….	13
    6.1.2 Seuran sisäisten kilpailuiden järjestäminen………………………………….  	14
    6.1.3 Urheilijoiden kilpailutoiminta……………………………………………………	14

7. KOULUTUS……………………………………………………………………………         14
    7.1 Hiihdon koulutukset………………………………………………………………	14
    7.2 Seurakoulutus…………………………………………………………………….	14

8. PALKITSEMINEN……………………………………………………………………	14					   
9. HIIHDON SEURATOIMINNAN ARVIOINTI JA KEHITTÄMINEN……………….	15	

1.JOHDANTO
Rantasalmen Urheilijat ry on vuonna 1926 perustettu rantasalmelainen yleisseura. Vuosi 2016 oli seuran 90 -vuotisjuhlavuosi ja vuonna 2026 vietetään 100 -vuotisjuhlavuotta. Seuran lajeina ovat hiihto, yleisurheilu, jalkapallo, jääurheilu, taitoluistelu, curling, lentopallo, pesäpallo, suunnistus ja harrasteliikunta. Lisäksi seurassa toteutetaan aktiivista ja monipuolista urheilukoulu- ja kuntoliikuntatoimintaa. 

RU:n hiihtojaosto toimii aktiivisesti lapsi- ja nuorisoliikunnassa, ja tavoitteena on   mahdollistaa nuorten ja aikuisurheilijoiden eteneminen SM-tasolle. Ampumahiihto toimii hiihtojaoston alaisena toimintana ja kehittää toimintaansa lajikohtaisesti.  
Hiihtojaosto tarjoaa monipuolista kunto- ja ryhmäliikuntaa kaiken ikäisille ja -kuntoisille. Tällaisia ovat muun muassa lasten hiihtokoulu ja erilaiset liikuntatapahtumat.

Rantasalmen Urheilijat (RU) kuuluu jäsenenä valtakunnallisiin lajiliittoihin ja alueellisiin liikunta- ja urheiluyhdistyksiin. Seura on Suomen Liikunta ja Urheilu ry:n, Etelä-Savon Liikunta ry:n jäsen ja Aikuisurheiluliiton jäsen. 

Tämän toimintakäsikirjan tavoitteena on tuoda hiihtojaoston toiminnan periaatteet jäsenistönsä tietoisuuteen sekä selkeyttää ja yhtenäistää jaostossamme vallitsevia toimintatapoja ja määrittää keskeiset vastuualueet. 

2. TOIMINTA-AJATUS, VISIO JA STRATEGIA

2.1 Toiminta-ajatus
Rantasalmen Urheilijoiden tavoitteena on seuratoiminnan avulla antaa rantasalmelaisille sekä kesärantasalmelaisille mahdollisuus urheilun avulla terveelliseen ja hyviin elämäntapoihin ohjaavaan toimintaan. Lisäksi tavoitteena on luoda mahdollisuus harrastaa, kehittyä ja kilpailla valitsemassaan lajissa. 
RU:n tarkoituksena on edistää liikuntaharrastusta niin, että mahdollisimman
moni seuran jäsen harrastaisi kunto- tai kilpaurheilua edellytystensä ja tarpeidensa
mukaisesti. Seura toteuttaa toimintaansa:

1. Tarjoamalla jäsenilleen
- kilpailutoimintaa
- koulutustoimintaa
- valmennus- ja harjoitustoimintaa
- nuorisotoimintaa
- tiedotus- ja suhdetoimintaa
- kuntoliikuntaa
2. Tekemällä yhteistyötä mm. kunnan ja eri liikuntajärjestöjen kanssa.

2.2 Seuran visio 2024
RU toimii kasvattajaseurana sekä järjestää kilpa- ja kuntourheilua edistävää toimintaa. Rantasalmella on eri lajien valmennusryhmiä ja toimimme yhteistyössä muiden seurojen kanssa.

2.3 Hiihdon visio 2024
Hiihtojaosto pyrkii luomaan laadukkaat edellytykset harrastaa ja kilpailla hiihdossa sekä panostaa monipuoliseen ohjaukseen ja valmennukseen. Teemme yhteistyötä Suomen Hiihtoliiton, Suur-Savon hiihdon, Etelä-Savon Liikunnan (Esli) ja lähikuntien urheiluseurojen kanssa. 

2.4 Strategiset valinnat ja tavoitteet vision 2024 saavuttamiseksi
RU:ssa toimivat kokevat tehtävänsä mielekkäänä ja ovat ylpeitä omasta roolistaan
- kaikille seurassa toimiville tarjotaan sopivan kokoisia tehtäviä
- seurassa toimiville pyritään löytämään sellaisia tehtäviä, joissa he haluavat toimia
  vapaaehtoisesti
- jokaista seurassa toimivaa arvostetaan ja seura on aidosti kiitollinen vapaaehtoisten   
  talkootyöstä

2.5 Hiihdon toimintatavat ja tavoitteet
Tavoitteena on lasten ja aikuisten hiihtotoiminnan kehittäminen sekä mahdollistaa kilpailutoiminnan hyvät edellytykset. 

1. Ohjaajien systemaattinen rekrytointi ja kouluttaminen
- mahdollisimman moni nuori urheilija käy maastohiihdon 1. tason valmennuskoulutuksen
- urheilijoiden vanhempia, entisiä kilpahiihtäjiä ja lajin harrastajia kannustetaan mukaan      
  ohjaajatoimintaan ja valmennukseen
- lisätään valmennustietoutta erilaisten koulutusten merkeissä
- mahdollistetaan jatkokouluttautuminen

2. Eri-ikäisten toiminta on mukavaa ja laadukasta
- kaikki ohjaajat ja valmentajat pyrkivät noudattamaan yhteistä linjaa sekä yhteisiä 
  pelisääntöjä
- hiihtokoulun kehittäminen sekä yhteistyö koulun kanssa
- kilpailutoiminnan kehittäminen sekä monipuolistaminen
- jokaista nuorta arvostetaan yksilönä
- eri ikäryhmät kokevat olevansa yhtenäinen joukkue, joka kannustaa toisia eteenpäin

3. SEURAN JA HIIHTOJAOSTON ORGANISAATIORAKENNE JA TYÖNJAKO

3.1 Organisaatiorakenne
RU:n ylintä päätösvaltaa käyttää seuran vuosikokous. Sääntöjen mukaan kevätkokous pidetään maalis-huhtikuussa ja syyskokous loka-joulukuussa. Kevätkokouksen pääasiallisena sisältönä on edellisen vuoden toimintakertomuksen ja tilinpäätöksen hyväksyminen. Syyskokouksessa hyväksytään seuraavan vuoden toiminta- ja taloussuunnitelma sekä suoritetaan henkilövalinnat seuraavaksi vuodeksi. 
3.2 Johtokunta
Seuran toimintaa ja taloutta hoitaa johtokunta, jonka muodostavat seuran syyskokouksen 2-vuotiseksi kaudeksi valitsema puheenjohtaja sekä 4-8 jäsentä. Näin ollen puolet johtokunnan jäsenistä on vuosittain erovuoroisia. Johtokunta valitsee keskuudestaan varapuheenjohtajan sekä sihteerin ja taloudenhoitajan, jotka voidaan valita myös johtokunnan ulkopuolelta. Johtokunta voi halutessaan järjestää kokouksensa sähköisesti.
Jaostojen puheenjohtajilla on läsnäolo- ja puheoikeus johtokunnan kokouksissa. Seuran sääntöjen mukaan seuran nimenkirjoitusoikeus on puheenjohtajalla, varapuheenjohtajalla ja sihteerillä. 

Johtokunnan tehtävänä on erityisesti toimia seuran ylimpänä toimeenpanevana ja valvovana elimenä niin, että seuran tarkoituksen ja tavoitteiden mukaiset toiminnat toteutetaan suunnitelmien mukaan. Johtokunta seuraa ja valvoo seuran toiminta- ja taloussuunnitelman toteutumista sekä tekee tarvittaessa sen toteutumista tukevia päätöksiä. Johtokunnan tehtävänä on myös merkittävimmistä hankinnoista päättäminen. RU:n toiminnasta vastaavat jaostot ja alaosastot. Jaostoilla on talousvastuu jaoston toiminnasta, RU:n johtokunta vastaa seuran hallinnosta ja valvoo jaostojen toimintaa.

3.3 Hiihtojaosto
Hiihtojaoston jäsenten kokoonpanon muuttuessa ja muotoutuessa jaosto jakaa tehtävät jaoston jäsenten kesken. Tavoitteena on antaa jokaiselle jaoston jäsenelle jokin oma tehtävä, jonka hoitamisesta jäsen on vastuussa. Tehtävänkuvia määriteltäessä ja vastuita jaettaessa pyritään löytämään jokaiselle jaoston jäsenelle sopiva ja mielekäs tehtävä, jonka hoitamisesta jäsen suoriutuu.

3.4 Hiihtojaoston tehtävien kuvaukset
Kappaleessa on kuvattu hiihtojaoston jäsenten roolit ja tehtävät. Joihinkin tehtäviin voidaan tarvittaessa nimetä myös jaoston ulkopuolinen henkilö tai useampi henkilö voi jakaa saman tehtävän. Vastuualueet voidaan muuttaa tarpeen mukaan vuosittain.

3.4.1 Puheenjohtaja
Puheenjohtaja koordinoi jaoston toimintaa ja vastaa jaoston toiminnan budjetoinnista ja taloudesta ja raportoi budjetin toteutumisesta jaoston kokouksissa. Puheenjohtaja vastaa jaoston maksuliikenteen hoidosta. 
Puheenjohtaja valmistelee esityslistan yhdessä sihteerin kanssa jaoston kokoukseen ja lähettää jaoston jäsenille kokouskutsun. Puheenjohtajalla on viestintävastuu ja hän huolehtii jaoston näkyvyydestä paikallisissa medioissa.

3.4.2 Varapuheenjohtaja 
Varapuheenjohtaja on ostopalveluiden vastuuhenkilö ja allekirjoittaja. 

3.4.3 Sihteeri
Sihteeri valmistelee esityslistan yhdessä puheenjohtajan kanssa sekä tekee pöytäkirjat jaoston kokouksista ja valmistelee syksyisin toimintakertomuksen pöytäkirjojen avulla. 

3.4.4 Kilpailuvastaava
Kilpailuvastaava vastaa kansallisten, piirikunnallisten sekä seuran omien kisojen organisoinnista ennen kilpailutapahtumaa. 

3.4.5 Valmennusvastaava
Valmennuspäällikkö vastaa seuran valmennus- ja ohjaustoiminnan organisoinnista yhdessä seurassa toimivien ohjaajien kanssa. 
Valmennuspäällikkö vastaa seuran alle 16-vuotiaiden urheilijoiden kilpailutoiminnasta ja hyvinvoinnista yhdessä muiden ohjaajien kanssa. 

3.4.6 Tiedotusvastaavat
Puheenjohtaja ja sihteeri vastaavat nettisivujen päivittämisestä ja tiedottamisesta. 

3.4.7 Talkoovastaava
Talkoovastaava organisoi talkootoimintaa ja toimii yhdyshenkilönä hiihtojaoston talkoissa.

3.4.8 Harjupirtin kanttiinivastaava
Kanttiinivastaava tekee kanttiinihankinnat tapahtumiin ja vastaa kanttiinimyynnistä ja tarvittaessa kanttiinihenkilökunnan hankinnasta. 

3.4.9. Harjupirtin isäntä
Harjupirtin isäntä vastaa tapahtumapäivinä Harjupirtin valmiudesta.

4. TOIMINNAN SUUNNITTELU JA TALOUS

Jaostot vastaavat toiminnastaan ja taloudestaan itsenäisesti, mutta ovat tulosvastuussa RU:n johtokunnalle. Jaostot laativat vuosittain syyskokouksessa vahvistettavan toimintasuunnitelman ja kevätkokouksessa vahvistettavan toimintakertomuksen. RU:n johtokunta tukee resurssiensa mukaan jaostojen toimintaa.

4.1 Toimintasuunnitelma ja talousarvio
Seuran syyskokous hyväksyy jaostojen laatimat ja johtokunnan vuosikokoukselle esittämät toimintasuunnitelmat ja talousarviot kalenterivuosittain.

4.2 Toiminta- ja taloussuunnitelma
Jaostot laativat toimintasuunnitelmat vuodeksi kerrallaan. Toimintasuunnitelma sisältää vuoden tavoitteet ja keinot niihin pääsemiseksi.
Talousarviossa hiihtojaosto huomioi suunnitelmaa tehtäessä tiedossa olevat meno- ja tuloerät. Pääosin talousarvion vuosittaiset meno- ja tulokohdat pysyvät vakioina.

4.3 Toimintakertomus ja tilinpäätös
Seuran toimintakertomus ja tilinpäätös vahvistetaan seuran kevätkokouksessa. Jaostot toimittavat johtokunnalle omat toimintakertomuksensa, joiden pääasiallinen sisältö on urheilullinen toiminta ja sen tulokset. Jaostojen toimintakertomuksista on myös jälkeenpäin luettavissa kunkin vuoden toiminnan tulokset. Lisäksi johtokunta laatii toimintakertomuksen ns. yleisen osan. Seuran tilinpäätös tehdään kokonaisuutena ja siitä on eriteltävissä seuran ja jaostojen eri tilikohtien tulokset.
Hiihtojaosto tekee toimintakertomuksensa kauden mukaisesti eli syksystä kevääseen. Toimintakertomus viimeistellään syksyllä kilpailukauden päätyttyä ja jaosto toimittaa sen johtokunnalle vuosikokouksessa esitettäväksi. Hiihtojaoston tilinpäätös valmistuu seuran tilinpäätöksen yhteydessä.

4.4 Jäsenet ja jäsenrekisteri
RU:n jäseneksi johtokunta voi hyväksyä henkilön, joka sitoutuu noudattamaan seuran sekä seuran erikseen päättämien yhdistysten ja yhteisöjen sääntöjä ja päätöksiä.
Kunniajäseneksi voidaan johtokunnan esityksestä seuran kokouksen päätöksellä kutsua henkilö, joka on erittäin huomattavasti edistänyt seuran toimintaa. Kunniajäsenen arvo on elinikäinen. RU:n jäsenille lähetetään vuosittain lasku jäsenmaksusta. Jäsenmaksun suuruus vahvistetaan vuosittain seuran syyskokouksessa.

4.5 Hiihtojaoston talouden perusteet
Hiihtojaoston merkittävimmät menot aiheutuvat kilpailutoiminnasta, harjoitusleireistä ja Harjupirtin kiinteistön kuluista. Viime vuosina menot ovat pysyneet melko hyvin samalla tasolla. Jaosto pyrkii tulevaisuudessa kilpailutoiminnalla sekä talkootyöllä rahoittamaan toimintaansa. 

4.6 Palkat, palkkiot ja kulukorvaukset
Hiihtojaoston ohjaajille ja valmentajille maksetaan pientä korvausta ohjaamisesta sopimuksen mukaan. Kulukorvauksia maksetaan tapauskohtaisesti. Hiihtojaosto maksaa hiihtäjälle SM -kilpailuiden majoituskuluista puolet.

4.7 Valmennustuet
Hiihtojaosto maksaa urheilijalle leiritystukea leirikohtaisesti. 

4.8 Seura-asut
Hiihtojaosto hankkii jäsenilleen seura-asut harjoittelu- ja kilpailutoimintaa varten yhteistyössä Suur-Savon hiihdon kanssa. Jaosto voi hankkia asusteisiin yhteistyökumppanin mainoksen, jonka avulla asusteista perittävää omakustannehintaa saadaan pienennettyä.
Seuran urheilijat ovat velvollisia käyttämään seuran virallista kilpailu- ja verryttelyasua edustaessaan seuraa SM- ja pm -kilpailuissa. Lisäksi on suositeltavaa käyttää seuran asua muissakin kilpailuissa.

5. URHEILU- JA LIIKUNTATOIMINNAN PERIAATTEET HIIHDOSSA

Uusi hiihdon harjoituskausi käynnistyy toukokuun alusta. Lisäksi keväällä ja kesällä lasten ja nuorten harjoittelu tapahtuu yleisurheilun sekä muiden kesälajien mukana
monipuolisesti liikkuen. Hiihdon harjoittelussa hyödynnetään paikallisten olosuhteiden lisäksi Leppävirran hiihtoputkea. Ryhmän heterogeenisyyden vuoksi yhteisharjoituksissa pyritään monipuoliseen harjoitteluun. Ohjattujen harjoitusten määrää nostetaan tasaisesti iän kasvaessa ja kerrotaan kuinka ohjattujen harjoitusten ohessa pitäisi harjoitella.

5.1 Nuorisotoiminta

5.1.1 Alle 11-vuotiaiden lasten harjoitustoiminta
Talvi- ja kesäkautena lasten ohjattu toiminta jakautuu kysynnän mukaan useampaan ryhmään. Varsinkin hiihdon tekniikkaopetuksessa pyritään pienten ryhmien avulla yksilöllisempään opetukseen ottaen huomioon lasten taitotaso ja ikä.

5.1.2 Talvikauden toiminta
4-8 -vuotiaiden talviharjoittelussa painottuu leikinomaisuus ja iloinen tekeminen. Herkkyyskausien näkökulmasta tärkeimpiä ovat monipuoliset ja nopeat liikkeet sekä koko harjoituksen läpi jatkuva liikunta ilman suurempia taukoja.
9-10 -vuotiaiden harjoittelussa on edelleen mukana leikinomaisia elementtejä, mutta osittain jo opetellaan vaikeampia koordinaatioliikkeitä ja kehitetään lasten lihaskuntoa. Herkkyyskausien näkökulmasta on syytä edelleen panostaa monipuoliseen ja paljon nopeita liikkeitä sisältävään liikuntaan. Nuorempien ryhmään verrattuna pitää harjoituksissa olla mukana enemmän lihaskunnon kehittämiseen tähtääviä osia. 

5.1.3 Kesäkauden toiminta
Kesäkaudella 2024 on ohjattuja hiihtoharjoituksia ja niiden lisäksi hiihtäjät osallistuvat RU:n muiden lajien ohjaukseen ja kilpailuihin, mikä tukee myös hiihdon monipuolista harjoittelua.

5.1.4 Ohjattujen harjoitusten ulkopuolinen toiminta
Lapsilla on RU:n järjestämien harjoitusten lisäksi muita harrastuksia, jotka täydentävät lasten liikunnan määrän yhdessä omatoimisen liikunnan kanssa riittävälle tasolle. Yleisesti tavoitteena pidetään, että lapsen tulisi harrastaa liikuntaa noin 20 tuntia viikossa, joten ohjattujen harjoitusten osuus kokonaisliikunnan määrästä on melko vähäinen.
Lapsia tulisikin ohjata ja kannustaa omatoimiseen liikuntaan ja jopa harjoitteluun. Kesän aikana lasten on helpompi harrastaa liikuntaa ja yleisurheilulajeja urheilukentillä ja pururadoilla. 

5.1.5 Hiihtokoulujen sisällöt 
• viikoittaiset yhteisharjoitukset 
• tapaturmavakuutuksen sisältävä lisenssi
• hiihdon kilpailutoiminta
• seuran järjestämät kilpailut

5.1.6 Ohjaajien tehtävät ja palkkiot
• ohjaajat osallistuvat seuran valmennustoiminnan suunnitteluun
• suunnittelevat harjoitusten sisällöt ennakkoon 
• saapuvat harjoituksiin hyvissä ajoin (vähintään 10 minuuttia ennen harjoitusta)
• luovat iloisen ja kannustavan ilmapiirin harjoituksiin ottamalla kaikki lapset tasapuolisesti
  huomioon
• nuorille koulutetuille ohjaajille maksetaan ohjauspalkkio 12 €/kerta.

5.1.7 Lasten ja nuorten valmennuksen periaatteet ja sisältö
Nuorille pyritään tarjoamaan riittävä määrä harjoittelua läpi harjoituskauden. Harjoittelun perusrungon muodostavat ohjatut monipuoliset harjoitukset, jotka suoritetaan kausisuunnitelman mukaisesti. Suurin osa harjoittelusta on sopivaa kaikille nuorille lajista riippumatta. Jokainen urheilija otetaan huomioon yksilönä, joka on seuralle tärkeä. Iän
noustessa motivoituneille urheilijoille pyritään löytämään valmentaja, joka pystyy
asiantuntemuksellaan avustamaan urheilijaa parhaalla mahdollisella tavalla saavuttamaan oman maksimitasonsa. 

5.2. Kilpaurheilu
Kilpaurheilijoiksi lasketaan kaikki tavoitteellisesti harjoittelevat urheilijat. Lähtökohtaisesti pyritään siihen, että kilpaurheilijalla on oma valmentaja, joka suunnittelee urheilijan harjoittelun. Valmentajalla ja urheilijalla on mahdollisuus hyödyntää seuran ohjattuja harjoituksia harjoitusohjelmassa. Hiihtojaosto auttaa tarvittaessa urheilijaa sponsorien hankinnassa. Tavoitteena on, että täysi-ikäinen urheilija maksaa kuukausittaista korvausta/palkkiota henkilökohtaiselle valmentajalle. Hiihtojaosto toimii kilpaurheilijoiden tukena kilpaurheilu-uran edetessä. Jaosto maksaa alle 18v SM- kilpailuihin osallistuvalle  majoituskulut ja yli 18v. urheilijalle puolet SM -kilpailujen majoituskuluista ja muita erikseen sovittuja kuluja taloudellisen tilanteen mukaan. 

5.3 Harrastustoiminta
Seura pyrkii järjestämään jäsenilleen harrasteliikuntaa kysynnän mukaan. Esimerkiksi ohjatut ryhmäliikuntatunnit ovat tämän kaltaista toimintaa. Harrastustoiminnasta peritään maksu, joka kattaa harrastusliikunnan kulut sekä toimintaa vetävän ohjaajan/valmentajan palkkion.

6. KILPAILUTOIMINTA

6.1 Hiihdon kilpailutoiminta
Hiihtojaostossa päätetään vuosittain mitkä kilpailut seuraavana vuonna aiotaan järjestää ja mitä kilpailuja haetaan järjestettäväksi. Kansalliset ja piirikunnalliset kilpailut haetaan
piiriltä tulevan ohjeistuksen mukaan. 
Hiihtojaostoon kuuluva kilpailuvastaava tekee hakemukset piirille. Isompia kilpailuita varten perustetaan erillinen järjestelytoimikunta. Järjestelytoimikunnan puheenjohtaja ja muut jäsenet nimetään erikseen jokaiseen isompaan kilpailuun.

6.1.1 Yksittäisen kilpailun järjestäminen
Kilpailuvastaava on vastuussa seuran järjestämien kilpailuiden ennakkojärjestelyistä ja
vastuuhenkilöiden nimeämisestä riittävän ajoissa. Esimerkiksi seuraavat tehtävät voidaan jakaa jokaiselle kisalle erikseen:
• kilpailunjohtaja ja sihteeri
• TD
• aikataulun laatija 
• kuuluttaja
• tulospalvelusta vastaava
• lähettäjät
• ajanottajat
• ratamestari
• kilpailukansliasta ja kanttiinista vastaava
• liikenteenohjaus
• nettivastaava

6.1.2 Seuran sisäisten kilpailuiden järjestäminen
Seura järjestää vuosittain omia sisäisiä sarjahiihtoja (RU-CUP) sekä seuran ja kunnanmestaruuskisat. Hiihtojaosto suunnittelee seuran sisäisten kilpailuiden ajankohdat ja organisoi kisat käytännössä sekä etsii toimitsijat kisoihin. 

6.1.3 Urheilijoiden kilpailutoiminta
Seuran hiihtäjät osallistuvat itselleen sopivan tasoisiin kilpailuihin kilpailukauden aikana. Kilpailuihin ilmoittaudutaan ilmoittautumisesta vastaavalle henkilölle (tiedot löytyy seuran nettisivuilta). Ilmoittautumisesta vastaava hoitaa ilmoittautumiset ja osallistumismaksut eteenpäin. Joukkuevalinnat toteutetaan yhdessä liikuntapalveluista  
vastaavan kanssa.

7. KOULUTUS

7.1 Hiihdon koulutukset
Suomen Maastohiihto Ry:n järjestämä ohjaaja- ja valmentajakoulutus sisältää moniportaisen järjestelmän sekä hiihdon ohjaamiseen että valmentamiseen keskittyville. 
Koulutukset on tarkoitus suorittaa järjestyksessä käytännön kokemuksen kasvattaessa tietoa ja osaamista ohjaamisesta ja valmentamisesta koulutusten välillä. RU kannustaa seuran ohjaajia ja valmentajia suorittamaan itselleen sopivia koulutuksia ja maksaa 50%  koulutukseen osallistuvien koulutusmaksuista.

7.2 Seurakoulutus
Seura pyrkii osallistumaan aktiivisesti tarjolla oleviin seurakoulutuksiin ja kehittämään omaa toimintaansa koulutusten avulla. Aktiivisia seuran jäseniä ohjataan tarjolla oleviin seurakoulutuksiin.

8. PALKITSEMINEN 

Hiihtojaosto tekee keväisin kilpailukauden jälkeen päätökset palkittavista hiihtäjistä, vuoden seuratoimijasta ja muista mahdollisista palkittavista tahoista ja järjestää hiihtokauden päättäjäiset Harjupirtillä.
9. HIIHDON SEURATOIMINNAN ARVIOINTI JA KEHITTÄMINEN

Toimintaa arvioidaan vuosittain erilaisilla mittareilla, esim.
• maksettujen lisenssien määrä
• seuraluokittelupisteet
• SM- ja pm -kisoissa menestyminen
• hiihto- ja yleisurheilukoululaisten määrät
• seuratoimintahenkilöiden riittävyys ja jaksaminen

Seuratoimintaa pyritään kehittämään myönteiseen suuntaan, esimerkiksi aktivoimalla lapsia hiihdon pariin sekä innostamalla aikuisia toimitsija- ja huoltajatehtäviin.